Tourcoing

Tourcoing (nederlandsk : Toerkonje, pikardisk: Tourtchuin) er en by og en kommune i departementet Nord i Frankrike. Tourcoing ligger nær byene Lille og Roubaix. Byene danner et sammenhengende byområde, som også strekker seg over grensa til Belgia.

Historie 
Byen var åsted for en betydelig seier for Frankrike under de franske revolusjonskrigene. Marskalk Charles Pichegru og hans generaler Joseph Souham og Jean Moreau beseiret en kombinert styrke av britiske og østerrikske tropper i slaget ved Tourcoing den 18. mai 1794).

Byen er også kjent for den enestående økonomiske veksten den opplevde under den industrielle revolusjon på 1800-tallet, på grunn av byens tekstilindustri.

Befolkningsutvikling 
Antall innbyggere i kommunen Tourcoing

Viktigste severdigheter 
 St. Christophers kirke (14- 1500-tallet), er ansett som en av de vakreste neo-gotiske byggverkene i Nord. Den er bygget i stein og tegl, og har et 80 meter høyt klokketårn med over 80 klokker.
 Hospice de Havre, grunnlagt i 1260. Klosteret og kapellet er fra 1600-tallet.
 Hôtel de ville  (1885), i Napoleon III-stil.
 Jardin botanique de Tourcoing, en botanisk hage og arboretum.

Transport 
Jernbanestasjonen Gare de Tourcoing har direkte forbindelser til Lille og Paris (høyhastighetstog/TGV), Kortrijk, Ostende, Gent og Antwerpen.

Kjente personer fra Tourcoing 
 Albert Roussel, komponist
 Brigitte Fossey, skuespiller
 Brigitte Lahaie, pornostjerne, skuespiller og forfatter
 Joseph-Charles Lefèbvre, Biskop av Bourges, kardinal
 Marcel Lefebvre, kontroversiell erkebiskop
 Yohan Cabaye, fotballspiller for AS Saint-Étienne.

Vennskapsbyer 
  Berlin, Tyskland
  Biella, Italia
  Bottrop, Tyskland
  Guimarães, Portugal
  Jastrzębie-Zdrój, Polen
  Mouscron, Belgia
  Mühlhausen, Tyskland
  Rochdale, Storbritannia
  Veszprém, Ungarn

Referanser

Eksterne lenker 
 
 Kommunedata INSEE

Kommuner i Nord
Byer i Hauts-de-France